
Mike Eman ta culpabel di debe nacional. E ta culpabel di deficit afia tras aha 

Y MIKE EMAN TA CULPABEL CU ARUBA NO 

POR HAYA ‘ZACHTE LENING’ 



Un pregunta cu ta surgi den comunidad 
ta pakieo Aruba no por haya un ‘zachte 
lening' manera Corsou y Sint Maarten 
si ta haya. Zachte lening’ ta un fiansa 
na interes reduci cu Huianda ta nenga 
di duna Aruba. Dicon Huianda no ta 
yuda Aruba cu e lening aki cu interes 
mas abou manera cu Huianda ta haci cu 
Corsou y Sint Maarten? 

Pa contesta esaki, Prorne Minister 
Evelyn Wever-Croes a bisa cue contesta 
ta senciyo. Y ta mesun pregunta cu e 
tambe a haci na Secretario di Estado 
Knops kende enfaticamente a duna e 
contesta. E motibo pa cua Aruba no por 
haya e zachte lening 1 , sehor Knops a 
duna di conoce ta pa motibo di e protoco! 
cu e Gobierno anterior di Mike Eman a 
firma na unda cu a yega na convenio cu 
Huianda cu mientras Aruba tin deficit, lo 
no haya ‘zachte lening'. 

Huianda tin e deber segun rijkswet pa 
yuda Corsou y Sint Maarten tur aha 
cu nan tin mester di fiansa, pa bay cu 
nan riba mercado internacionat busca e 
fiansa na interes hopi abou. Esaki no ta 
costa Huianda niun een. E unico tarea di 
Huianda den esaki ta pa compaha nan 
pa nan logra un prestamo na interes 
abou. Ta e trato aki Aruba ta pidi tambe 
di Huianda sinembargo Huianda ta bisa 
cu no por. 

Arlba esaki, dia cu Corsou y Sint 
Maarten a haya autonomia na 10/10/10, 
nan a haya kwijtschelding di nan 
debe. Huianda e despensa nan di nan 
debe. Esaki Aruba nunca a yega di 
haya. Despues cu Aruba a sali for di 
e constelacion antiano, Aruba a sigui 


paga den e fondo di solidaridad di 
Antias pa islanan chikito. Aruba ta cana 
un trayeeto completamente diferente cu 
Sint Maarten y Corsou. Aruba a costa 
Huianda hopi menos cu Sint Maarten y 
Corsou, pero asina mes nan ta nenga 
di yuda Aruba pa haya e ‘zachte lening 1 
awo bisando cu asina cu Aruba tin un 
surplus otro aha, por euminsa papia di 
un ‘zachte lening'. 

Ta di lamenta, cu awe, un biaha nos nos 
tin pa haya sa e motibo pa cua Huianda 
ta nenga Aruba un zachte lening 1 ; y e 
motibo pakieo nos mester paga 230 
miyon florin na interes. Ta pasobra Mike 
Eman a redobla nos debe y riba dje a 
conbini cu Huianda na unda cu Huianda 
fa para fuerte pa no yuda Aruba haya 
un fiansa na Interes hopi abou tanten 


cu tin deficit. Un contesta asina ta hopi 
decepcionante, pero e ta e reaEidad cu 
Aruba mester biba cu n’e. Pero Gabinete 
Wever-Croes ta trahando pa soluciona 
e problema aki fambe manera cu nos a 
haci anteriormenfe cu tur otro problema 
cu Gabinete Mike Eman a laga atras pa 
nos. Cu hopi orguyo, otro aha cu Aruba 
ta den surplus, e ora si nos por haya 
fiansa na interes reduci. 

Pero un cos ta sigur, Gabinet Mike Eman 
no por bin bek nunca mas na mando, 
Pasobra e daho cu nan a causa Aruba, 
e redoblamento di e debe, y e echo cu 
nos no por haya fiansa na interes reduci, 
y tur otro dolor cu nan a causa den 
comunidad, ta hopi obvio cu AVP hamas 
por bolbe den un gobernacion pa Aruba, 

Prome Minister Evelyn Wever-Croes: 


PROME MINISTER A CELEBRA 85 ANIVERSARIO 

Dl AGNES KLEUTERSCHOOL 


Diaranson 10 di april, Prome Minister a asisti na e ceremonia 
di celebracion di 85 ani versa rio di Agnes Kleuterschool. Prome 
Minister a word o ricibi pa directora di e sod Aysheline Lopez. 
Muchanan aiegre tawata warda cu hopi entusiasme pa e yega 
di Prome Minister kende tambe a wørdo compafia pa Minister di 
Ensenansa Rudy Lampe. 

Den 85 afia, ta hopi aiumno a pasa y haya formaden na e scol 
aki. Homber y muhenan kendenan a yuda forma nos pais den 
diferente rangonan. Prome Minister Evelyn Wever-Croes a duna 
un discurso masha inspirativo pa nos alumnonan chitito y a planta 
e simia den nan pa un dia un di nan bira Prome Minister di nos 
pais. Prome Minister a encurashanan pa nan haci nan best na 
scol y haci e miho cu nan por had pa asina logra cosnan grandi 
den bida. 

E muchanan a duna show y presentacionnan cu tawata hopi 
bunita y bon prepara. Animacion durante dia tawata bou Club 
Kerekentechi di Lyonel Dirksz kende a entretene e muchanan 
pero tambe tur presente cu su cantica y weganan ya popular den 
nos muchanan. 

Un gesto hopi bunita di e scol tawata e invitacion na e ex 
maestronan cu a duna les na Agnes Kleuterschool y e bunita di 
esaki tawata ta cu mayoria a bin. 


Prome Minister a gradici tur maestro, cabesante di e scoL SKOA 
pa nan tempo y dedieacion pa forma y guia nos chikitonan y dirigi 
nan den direccion di innovadon. 

Minister Otmar Oduber 

Minister di Desaroyo Teritorial, Infrastructura y Madi 



MINISTER OTMAR ODUBER A REUNI CU 
MINISTER ZITA JESUS - LEITO Dl CORSOU PA 
TRATA POSIBILIDAD PA TRAHA HUNTO RIBA 

DIFERENTE TEMA 


Diahuebs Minister di Desaroyo Teritorial 
Infrastructura y Medio Ambiente sr. 
Otmar Oduber tabatin e placer di por a 
reunl cu Minister di Corsou encarga cu 
Trafico, Transporte y Desaroyo Teritorial 
sra, Zita Jesus - Leito. 

Den e encuentro importante y sigur 
fructrfero aki a trata diferente tema 
manera maneho di tereno y desaroyo 
teritorial Ambos Minister a intercambia 
informadon,, reto y forma di traha, 
Locual cu a resaita ta e tremendo interes 
cu Minister Jesus - Leito tabatin riba e 
manera cu Aruba ta acerca diferente 
tema y a indica cu tin e intencion y 
deseo pa traha hunto cu Aruba pa 
regionalmente reforsa e maneho pa 
locuai ta e diferente temanan reiaciona cu 
desaroyo teritorial Aindentifica diferente 
oportunidad pa ooiaboracion den esaki 
y consecuentemente a haci pafabracion 
pa tene un otro encuentro na Corsou, pa 
di e forma aki sigui identifica diferente 
tema di importancia. 

Por ultimo, pa ioke ta e tema di maneho 
di desperdicio, Aruba conhuntamente cu 
Corsou ya caba a tuma e prome paso 
pa por sera un red di partner den region 
reforsando e posicion di nos paisnan 
considera chikito pero sigur ‘potente’ 
den e region. 

Ubicando departamento di Gobierno den e edificio ta muestra di e compromiso 

cu tin pa sigui stimula economia pariba di nos isla! 


DIAHUEBS A ANUNCIA E INICIO Dl E RESTAURACION 

Dl E EDIFIO Dl UNCLE LOUIS STORE 


linde Louis Store ta un edicio cu a wordo coostrul den ada 
1951 y cu awe tin un balor hopi importante den San Nicolas. 
Manera cu e edificio wordo restaura, e departamento di 
Naturalesa y Medio Ambiente (DNM) lo wordo ubica den e 
edificio. 

Minister Otmar Oduber a expresa cu Unde Louis Store ta un 
monumento cual ta un joya di edificio den e Promenade renoba 
den centro diSan Nicolas. Inido di e trabounan di restauracion 
di e monumento aki ta muestra di e compromiso cu Gabinete 
Wever - Croes a pone su dilanti. Pa percura cu ta haci di San 
Nicolas un atraccion turistico, como tambe e centro di atraccion 
pa e herencia y cultura di e histoha cu ta sinti y biba na San 
Nicolas. E edificio ya tin mas di 10 ana bandona, si nembargo, 
den tur e momentonan dificil cu nos Pais por fa pasando den 
dje pa loke ta e aspecto financiero, toch e vision ta keda pa por 
engrandeee e area di San Nicolas/ 

E departamento cu lo wordo ubica den e edificio lo ta DNM un 
departamento cu ta lucha pa prateha nos medio ambiente, flora 
y fauna. Ubicando e departamento di Gobierno den e edificio 
ta demostra e confiansa cu Gobierno di Aruba ta pone den e 
desaroyo di e area. Y esaki cual ta un desaroyo cu ta apenas e 
Rais di tur e cosnan positivo cu tin pa pariba di nos isla. 

Por ultimo ta gradici Stichting Monumentenfonds den e trayectoria 
di e proyecto cu a inicia mas o menos 5 arla pasa y cu awe por 
bisa cu bendicion di Gobierno y Parlamento, cu e monumento ta 
wordo restaura, cuida y utilisa. Minister Otmar Oduber a accentua 
cu Gobierno ta sostene tur esnan cu ta kere den e proyectonan 
pariba di nos isla y poco poco pero cu confiansa, ta sigura pueblo 
cu ta continua cu e meta cu a pone dilanti pa percura pa desaroyo 
y bienestar di e area. 

Minister Xiomara Ruiz-Maduro 

Minister di Finansa, Asuntonan Economico y Cultura 

ARUBA TA MANTENE SU 'INVESTMENT GRADE 

RATING' BBB- Dl FITCH 


For di Fitch Ratings a ricibi e noticia cu e credEt rating (grado di 
credibiiidad financiero) di Gobiemo di Aruba a wordo manteni. 
Esaki ta e resultado di un evaluacionteni doord i Fitch Ratings den 
luna di maart caminda a papia cu varios actornan den gobiemo 
y sector priva. 

E ratings Outlook, cuat ta refleha e prospecto cu Fitch Ratings 
ta hiba pa un mehoracion di e rating den futuro immediato, a 
keda negativo. Esaki reflehando e debe halto y e hecho cu Fitch 
Ratings ta premira un crecemento economico conservativo den 
2019-2020. 

Fitch Ratings ta duna reconocemento na Gobierno di Aruba pa a 
mehora e deficit di 2018, esaki compara cu e ana antehor (esta 
2017). Gtro puntonan fuerte cu ta accentua e grado di credibiiidad 
ta. e stabilid ad poiitico, e grado halto di desaroyo y e relacionnan 
constitucionai cu Huland a. 

Gobiemo di Aruba, en particular Minister di Finanzas, Economia 
y Cultura, Sra. Xiomara Ruiz-Maduro, ta gradici tur esnan cu di 
un forma of otro a coopera na e resultado aki caminda, a pesar 
di e desafionan financiero grandi cu gobiemo y comunidad tin 
su dilanti, a logra gana e confiansa di esnan cu tin di evalua 
credibiiidad financiero di Pais Aruba. 

Minister Xiomara Ruiz-Maduro: 

ARUBA A RICIBI UN EVALUACION POSITIVO Dl NOS 
SITUACION ECONOMICO FINANCIERO Dl IMF 

Nos ta sigui traha duro pa haya e credibilidad financiero cu nos pais Aruba merece 


Minister di Finansa. Asuntonan 
Economico y Cuftura a informa 
durante di un Conferencia di 
Prensa dialuna cu Pais Aruba 
a ricibi un rapport preliminar 
positivo di e expertonan di e 
Fondo Monetario Internacional 
(IMF). 

Den e rapport aki cu IMF 
a publica riba nan website 
dialuna, pais Aruba a ricibi 
un evaluacion positivo di 
nos situacion economico 
financiero. Esaki ta hopi 
importante pa nos pats, ya cu 
e ta mustra cu nos ta riba e 
bon caminda pa nos pais haya 
e credibilidad financiero cu nos 
mester. 

IMF a basa su evaluacion riba 
e Memorandum Financiero 
Economico (FEM) den cua! 
gobierno di Aruba a delinea 
locual mester wordo had 
pa recupera e credibilidad 
financiero di nos pais. 
Tambe IMF a evalua e 
Presupuesto 2018/2019 di 
pais Aruba den cuat gobierno 
a scohe prudentemente pa un 
crecemento economico di 1%. 

IMF a premira un crecemento 
economico financiero di 2.4%, 
cual ta hopi mas di locual 
gobierno mes a premira. Esaki 
ta mustra cu pais Aruba ta riba 
bon caminda. E esfuersonan, 
trabaonan cu ta ser haci ta 
dunando resultado. Ademas 
IMF ta haci mencion tambe riba 
e diversificacion di economia, 
e seis sectornan prometedor 
di nos maneho economico 
cu pronto lo wordo lansa den 
publicidad. E confiansa den 
e parti economico tey, Banco 
Central di Aruba den su ultimo 
rapport tambe a publica cu e 
confiansa dl consumidor ta 
subiendo. Riba Reforma Fiscat 
IMF a duna su elogio paso 
esaki ta mustra cu gobierno 
ta trahando seriamente riba e 
parti financtero. IMF a elogia 


gobierno tambe riba e manera 
cu gobierno ta hiba e maneho 
di debe. 

E mandatarto a yama danki 
na na tur departamento y 
instancianan cu tabata involvi 
den preparacion di informacion 
pa e evaluacion di IMF por a 
tuma lugar. E expertonan di 
IMF a gradici pa e tremendo 
cooperacion cu nan a haya pa 
por a had nan evaluacion. 

Minister Xiomara a subraya 
cu e rapport preliminar di IMF 
a sali positivo pa pais Aruba. 
Esaki ta demostra cu nos ta 
bayendo cu paso chikito pero 
hopi sigur padilanti. Nos ta 
sigui traha diligentemente 
segun e Memorandum 
Ftnanciero Economico, un plan 
realistico traha door di nos mes 
expertonan. Nos ta convenci 
cu poco poco pero sigur nos lo 
yega na solucionannan pa nos 
pais, e mandatario a termina 
bisando. 





2017 


Publicacion IMF: 
www.imf.org 
Dialuna april 1,2019 

Outlook is 
Broadly 
Positive 

Danki na vision di 

Gabinete Wever-Croes 





























































CONTROL ARIBA PERMISO Y BENTA Dl 
ALCOHOL NA SUPERMERCADO 


Durante si man districto d i Santa Cruz tabata ocupa nan mes cu 
diferente control na e supermercadønan. Esaki tabata un iniciativa 
di e departamento di permiso (SBV) di Santa Cruz con huntam ente 
cu studiantenan cu ta haciendo nan estudio di Polis. 

Un dt e prøyectonan pa finalisa e estudio policial ta pa haci un 
investigacion y controia permiso di diferente negoshi conforme 
cu ley. A haci diferente control antenor pa asina avisa cada 
supermercadø tocante e consecuencianan y alavez a parti panfleta 
di prevecion pa NO bede na e sitio. 

Durante e accion policial a constata cu na diferente supermercadø 
den Santa Cruz tabata tin personanan cu ta bebe bebida alcoholicø 
påfør di e negoshi y alavez tabata bende alcohol fuera di e ørariø 
stipula ariba nan permlsø. Ta prøhibi pa ley pa bebe alcohol pafø y 
paden di un supermercadø. 

Ta prohibi tambe pone bebida alcohofico riba reki na unda publicø 
por yega na dje . E mester ta poni apart di otrø productonan den 
un supermercadø. Tambe ta prohibi pa bende esaki for di e orariø 
stipula. Tur e reglanan akt y mas ta un prøcedura conforme ley 
con un supermercadø mester mantene su mes na memento cu e 
bende productonan alcohølico. 

E accion policial aki a duna su frutø mirando cu hopi supermercadø 
no ta sigui of respeta e ley y tampoco no a sigui e aviso cu a ser 
duna. Varios multa a cai pa incomplimento. 

Cuerpø Policial Aruba tin diferente control sea ariba supermercadø, 
restaurant of otrø tipo di control. Nos ta haci esaki pa prevenciøn 
pa nos comunidad y cu mester sigui Instruccionnan cu ta poni den 
ley. No curnpli y of desvia di e permisø lo tin consecuencianan nø 
desea. 


































































Diabierna 12 April 2D19 


ONLINE 


Studiantenan di polis a keda enthusiasma cu e trabou 

ACCION Dl SBV SAN NICOLAS A DUNA 

RESULTADO POSITIVO 



Departamento di SBV 
San Nicolas niftca Sectie 
Bijzondere Verordering. E ta 
un departamento specialisa 
den diferente sorto di 
permiso manera pa actividad, 
campamento, negoshi t 

actividad publico y mas, E 
departamento tey pa guia 
tur negoshi pa nan tin nan 
permiso manera ta stipuia pa 
ley pa nan negoshi. 

Recientemente un grupo 
di polis a bin haci un 
investigacion riba e tema di 
restaurant. Esaki den cuadro 
di nan estudio policial. A haci 
diferente control den e rayon 
di San Nicolas cu ta cuminsa 
desde Pos Chikito y fermina 
na Baby Beach. Den totat a 
controla 54 restaurant den e 
area aki. 

Mayoria di e restaurant nan 
tabata tin mester un guia pa 
asinapordrechaatgundetayes 
chikito di nan permiso, otro 
nan permiso tabata na ordo y 
aigun tabata sushi y mayoria 
tabata limpi. 


importante di un negoshi. 
E salud di un persona ta 
importante pa e departamento 
di DVG y e parti di seguridad e 
personal di bombero tin wowo 
skerpi pa esaki. 

SBV di San Nicolas fo sigui 
monitorea e rayon di San 
Nicolas pa asina mantene 
un relation mutuo cu cada 
negoshi pero asina tambe 
keda controla pa cada negoshi 
cumpli loke tin poni den nan 
permiso. 

SBV San Nicolas ta 
sumamente contento di por 
a haya studiantenan di polis 
enthusiasma cu a bin sera 
conoci cu e departamento 
aki un poco mas di serca pa 
su funcion. Comunidad por ta 
orguyoso di e studiantenan aki 
cu a haci un bon investigacion 
durante nan periode di stage. 




Den prome y di dos control 
haci conhuntamente cu DVG y 
Bombero constata lugar sushi 
cu a ser publica den un articulo 
anterior pero a haya lugar 
nan limpi tambe. E restaurant 
nan limpi tabata “Gaf fo rojo 
y su panaderia, The Oniel's 
Kitchen, Tia Rosa, Saco di 
Felipe pa ser menciona. 

E restaurant nan aki un 
ehempel pa con un negoshi 
mester ta pa keda mantene 
limpi. Hygiena ta un parti 

MINISTER LAMPE A DUNA SOSTEN Y A YUDA 
TAMBE CU E ENTREGA Dl MATERIALNAN 
DEPORTIVO NA DIFERENTE SCOLNAN 


Recientemente diferente 
materialnan deportivo a wordo 
entrega na diferente scolnan 
na Aruba. Diahuebs a hiba 
pa scolnan di pariba di brug, 
cual nan tabata gymzaal di 
ex-Princes Cristina school, 
na unda diferente scolnan y 
organisacionan deportivo ta 
had uso di e gymzaal ainda t 
Graf von Zinzendorf, Coiegio 
Santa Teresita y Coiegio Santa 
Farnia. 

Diabierna a entrega na scolnan 
pabou di brug y aki Minister 
Lampe a haya un chens pa 
duna sosten y yuda tambe 
cu e entrega na diferente di 
e scolnan, E scolnan pabou 
di brug tabata O.LV. Fatima 
College, Coiegio Feltpe EL 
Tramp, Coiegio Bon Bini y Sint 
Franciscus College. Minister 
Lampe a haya bon reaccion di 
e cabesante y muy en espedal 
di e docentenan di movecion y 
saiud sigur di e studiantenan 
cu a keda encanta cu e 
materialnan deportivo. 

E Iniciativa aki tin cu agradeci 
sr. Leo v/d Hertog y sr. Edmond 
Frasier cu ta esnan cu a crea e 
contacto y ta organisa e parti 
logistico di entregamento di 
material. Tambe MinisterLampe 
un biaha mas kier reconoce 
e ayudo di sector priva, cu ta 
duna un man, pa logra e cierto 
di donacionana aki, e biaha 
aki tabata Van Dorp Aruba y e 
compania di construccion C2 t 
cu a pone persona! y autonan 



di transporte disponibel pa 
yuda haci e entreganan na e 
diferente scolnan. 

Tabata sigur un placer pa mira 
e cara dl e muchanan, ora nan 
wak e materialnan, cu sigur lo 
yuda hopi, den e motivacion 
pa haci movecion. Na final 
Minister Lampe a agradeci sr. 
v/d Hertog y sr. Frasier y tambe 
tur esnan presente, cu a duna 
un man y di biaha Minister 
Lampe ta reconoce y agradeci 
e contribucion di e sector priva. 
Minister Lampe, den nomber di 
gobierno di Aruba lo sigui purba 
di haya e dase di donacionan 
aki, cu sigur ta algo positivo na 
formacion di nos muchanan. 

Tin cu agrega cu na cada scol 
a pidi cooperacion di e mesun 
studiantenan y na unda cu 
tabata por, nan a bin yuda, cu 
hopi entusiasme. 

FULL HOUSE AT UA’S OPEN HOUSE 


University of Aruba 


Saturday morning, the University of Aruba hosted an open house 
for anyone interested in enrolling in the 2019-2020 academic 
year. After being treated to a warm, UA welcome prospective 
students of all ages to the campus 1 gorgeous, tropical, outdoor 
common area. Tables were set up - each representing one of 
the university's major fields of study. They were manned by 
both students and prominent leeturers of each faculty, who were 
accessible for questions and easiiy identified by their student- 
designed, UAT-shirts, 

Shyiy, at first, new students tnckled into the common area. 
Starting a new phase of your education can be a siightly nerve- 
wracking experience but the University of Aruba prides rtself on 
making people feel welcome. Both, recent high schooi graduales 
and working professionals who want to advance their careers, 
had easy access to information about the university's seven 
concentrations of study, 

Some attendees knew exaetly what they want to study and 
made a beeline for the faculty they were interested in. but others 
roamed about a bit-drinking in all the options of higher education 
offered at UA. Further details were provided during two sessions, 
when each faculty gave a brief presentation outlining a general 
overview of their program. 

The University of Aruba has a very progressive approach to 
education, They're a forward-thinking academic institution which 
offers an educational experience that provides students with a 
strong academic foundation and caters to the specific needs of 
the Aruban community. UA has something for everyonel 
The atmosphere of the open house was festive and excitement 
crackled through the air as the next generation of UA alumni 
beg an to find their place in UAs vibrant, academic community. 
More than one student said that the event was more than just an 
open house - it felt like coming home. 

The Online application will be open from MAy 15- July 15 
For more information about our programs visit www.ua.aw 

NET ESUN CU MENOS A HACI TIN MAS Dl BISA 
MINISTER DANGUI ODUBER DRECHANDO E 
NEGLIGENCIA MEDICO CU AVP A LAGA ATRAS 



Na Aruba ta parce cu tin 
persona ta tuma e trabou di 
Parlamentario manera un 
wega of simplemente no ta 
compronde nan debernan. 
Un organo cu tey pa controla 
y percura cu Pajs Aruba 
progresa. ta haya su mes cu 
personanan cu simplemente ta 
sinta riba un stoel pa laga su 
mes ser uza pa gobernantenan 
cu no tin Aruba na pecho. 
Segun Minister Dangui 
Oduber, mandatario encarga 
cu Salubridad Publico, e 
mesun hendenan aki kier awe 
critica e trabou cu Gabinete 
Wever-Croes ta hadende pa 
drecha e negligencia medico 
cu AVP a iaga atras, 

Recientemente a sat] 
un publEcation caminda 
Parlamentario Mervin Wyatt- 
Ras ta bata tin e curashi 
pa cuestiona e trabou cu 
Minister Dangui Oduber a bin 
ta hadende den apenas 1 aha 


y mey di gobernacion, "Net 
esun cu menos a had tin mas 
di bisa. Un Parlamentario cu a 
sinta wak con su mesun partido 
ta masacra Salubridad Publico 
di nos PaEs y no a haci nada, 
E mesun persona cu a aproba 
y permiti un proyeeto costoso 
y di mal caiidad pa Hospital di 
Aruba, kier awe exigi pa den 
poco tempo drecha tur cos. 
Un persona cu ta cuipabe! cu 
awe puebio tin cu pasa 110 
Ml VON florin extra caba pa un 
proyeeto di hospital cu no bal 
e placa. Cu e 110 miyon florin 
extra aki cu puebio tin cu paga, 
nos por a cønstrui un hospital 
extra, busca tur specialista, 
busca tur enfermero y mehora 
nos cuido. 

Mi pregunta ta, unda sehora 
Wyatt-Ras tabata tur e tempo 
cu su goderne a duna puebio 
kruimels mientras otro ta 
bay cu henter e pan? E ta 
compronde su debernan como 


Parlamentario?", Minister 
Dangui Oduber a bisa. 

E mandatario a splica cu desde 
inicto di Gabinete Wever- 
Croes, su prioridad como 
Minister encarga cu Salubridad 
Publico tabata, ta y lo keda, pa 
eleva e caiidad di cuido medico 
na Aruba, Minister Dangui 
Oduber: "Den apenas 1 aha 
y mey di gobernacion, a logra 
entre otro pa bin cu ambulance 
nobo. Nos a pone 60 miyon 
florin pa inverti den Imsan 
caminda lo por atende 400 
pashent di cancer pa aha aki 
na Aruba mes, A muda oficina 
di HAP (Huisarstenpost) pa 
edifido nobo di Hospital y 
amplia eorario, bahando asina 
e presion for di riba SEH. A 
logra pa hunto cu AZV pone 
placa disponibel pa enfoca riba 
prevencion y crea un apiicacion 
di telefon unda por duna rating 
na dokternan di cas pa mehora 
nan servicio y hop] mas." 

Minister Dangui Oduber a 
duna di conoce tambe cu tin 
basta proyeeto pa Salubridad 
Publico canando pareu, 
entrenan esun di AruBig, cual 
lo brinda opørtunidad na yiunan 
di tera cu ta profesionalnan 
mediconan cu a studia den 
region pa traha aki na Aruba. 
Ta trahando pa introduci 
AruBig na juli di e aha aki. Otro 
proyeetonan cu tin andand o ta 
revision di Ley di AZV, FACT 
team pa soluciona probiema 
di adiccion y problemanan 
mental, introduccion di un 


programa di rehabilitacion pa 
droga adiccion, introduccion 
di mas personal pa SEH, 
evaluacion pa manda pashent 
IVtiami na luga dii Colombia y 
acreditacion di JC1 pa Imsan. 

Finalmente e mandatario a bisa 
cu pa ioke ta trata e proyeeto 
di expansion y renobacion 
di hospital cu e gøbierno 
anterior a haci, lo laga haci un 
investigacion forensico y pone 
responsabel esun cu mester 
pa tur e desaster cu nos cuido 
medico a sufri na hospital. 



Gobierno Di Aruba 

Treciendo 
informacion 
corecto 
y berdad! 

Pa mas infrormadon 
tuma contacto na: 


5284900 

DNM A CONSTATA CU E FENOMENO Dl 
YERB’I LAMA TA BEK DEN NOS AWANAN NA 

NOORDKUST 


Aigun siman atras por a tuma nota di e fenomeno di Sargassum, 
conoci como yerb'i lama, zeewter y seaweed, cu ta acerca nos 
costanan. E sucedido aki a cuminsa bira mas bisto na afia 
2011 den Caribe. El a had un impacto riba e recurso maritimo, 
piscamento, bunitesa di beachnan como tambe riba turisme 
Despues na afia 2014 y na 2015 un biaha mas e Yerb'i Lama 
(Sargassum) a acerca paisnan den Caribe. 

Pa medio di e relato aki Departamento di Naturalesa y Medio 
Ambiente (DNM) ta Informa pueblo di Aruba con tin pensa pa 
atende cu e fenomeno aki en caso e yega costanan unda tin 
beachnan publico. Ta recorda un y tur cu actualmente ta trata 
di e Yerb’i Lama soiamente na costa Noord di Aruba na unda 
mayoria biaha no ta tuma accion como cu e ta un fenomeno 
natural y e organismo aki no tin niun efeeto riba salud di hende. 
Tampoco e tin mucho impacto negativo riba e producto turistico 
cu nos ta brinda. 

Kico ta Sargassum? 

Peiagic Sargassum ta un alga coior bruin, of tambe yama Yerb’i 
Lama, Zeewier y Seaweed, cu ta flota liber den oceano y nunca 
ta pega na fondo di lama y nan ta forma manera matnan di yerba 
bruin di lama. E yerba aki ta hay'e den oceano Atlantico den e 
asina yama Sargasso Sea. Sargassum ta move cu e coriente 
di lama, y ta dificil pero no imposibel pa sigui su movecion. E 
sargassum ta di sumo importancia pa especienan migratorio y ta 
habitat pa un total di 120 especie dl pisca y 120 otro especie. E 
ta forma un habitat pa criadero di pisca y ta forma proteccion y ta 
duna euminda na especienan cu ta na petiger manera e turtuga. 

Den cua scenario Aruba lo had algo pa loke ta trata presencia 
di Sargassum? 

OScenario 1, situacion actual caminda cu soiamente e costa 
noord di Aruba ta afeeta y e areanan di beachnan publico 
no ta afeeta. Gobierno den un acuerdo durante reunion cu 
Rampenbureau na 2018, a bay di acuerdo cu lo no haci e area 
aki limpi como cu e ta un fenomeno natural y a opta pa laga 
naturalesa regenera su mes. 

OScenario 2. Si Sargassum yega beachnan na Arashi, Palm 
Beach, Eagle Beach, Baby Beach & Rodgers Beach. Den e 
caso aki e departamentonan gubernamental a bay di acuerdo 
cu lo bay over na haci e areanan menciona limpi y ta conta cu 
cooperacion di organisacionnan priva y publico. 

Sargassum ta un fenomeno natural y tin un rol den e parti di 
nutricion di nos beachnan. E ta hunga un rol importante den e 
stabilidad di nos costanan. E parhanan di costa tambe ta depende 
di e nutricion/cuminda cu ta bin den e sargassum. Claramente 
cu si laga e yerbanan aki riba costa e lo tin un holor manera 
putri cu hende sa haya fasttoso. Tambe e ta un molester ora 
di landa. Mester recorda un y tur cu e ta un molester temporal 
y cu e manera mas simpel pa trata cu sargassum ta pa lag n e y 
eventualmente lama mes lo bay eune. Asina lo no tin mester di 
heavy equipment ni harkmento na costa, cu tur consecuencia cu 
esaki ta trece eune pa nos naturalesa. 

DNM ta eneurasha un y tur pa carga pasenshi cu e presencia 


di e Yerb'i Lama/Sargassum. Ta recomenda pa landa caminda 
no tin e yerba. No ta un opcion pa haci limpi si no tin un anuncio 
publico door di Bureau Rampenbestrijding (BRA). 

Nos ta suplica pa no kita e yerba como cu haciendo esak« ta 
acelera e proceso di erosion di nos beachnan. Kitando e yerba 
ta haci mas dafio cu bon. No apltca ningun tipo di producto ariba 
e yerba. No uza ningun tipo di mashin of heavy equipment riba 
nos beachnan. 

Legomay e presencia di e yerba mientras cu naturalesa ta 
regenera nos beachnan y santonan blanco. Ora nos compronde 
e acto di naturalesa aki, ta mas facil comunica esaki na nos 
bishitantenan. 

E decision pa no interveni of stroba e proceso di naturalesa ta 
cuadra cu e acuerdonan estableci mundialmente durante un 
reunion internacionat pa establece Sustainable Development 
Goals(SDG), metanan cu ta sostene un desaroyo sostenibel. 
SDG#13, SDG #14, SDG#15 ta aigun di e metanan mundial pa 
desaroyo sostenibel relaciona cu best management practices pa 
cu e conocemento y fluho di Saragassum. Den e caso cu tin 
areanan di costa Zuid unda tin beachnan publico y sargassum 
a yega un cantidad di 3 cm halto, por haci un melding via DNM 
of BRA. 

MINISTER CHRIS ROMERO TA FIRMA ACUERDO 
CU ONDERZOEKSRAAD VOOR DE VEILIGHEID 

(OW) 



Recientemenfe e tttuJar di e 
cartera di Transporte, Minister 
Chris Romero, a firma un 
acuerdo cu e Conseho di 
investigacion pa Seguridad 
di Reino (Onderzoeksraad 
voor de Veiligheid). E 
acuerdo aki ta stipula 
procesonan y proceduranan 
pa Onderzoeksraad voor 
de Veiligheid (OW) duna 
asistencia na Aruba den casø 
di un accidente aereo di gran 
embergadura. 

Den fey tin un provision caba 
cu OW por yuda Aruba, 


pero esaki nunca a wordo 
finalisa. E acuerdo aki tabata 
un di e asuntonan cu a keda 
pendiente pa wordo finalisa 
pa asina Aruba por sigura e 
cumplimento di e rekisitonan 
di ICAO s riba e tereno di 
investigacion di accidente 
di aviacion. Ta e intencion 
pa Corsou y Sint Maarten 
tambe firma e acuerdo aki 
den futuro, cu lo had di esaki 
uno multilateral den Reino 
Hulandes. 

Aruba tin su mesun expertonan 
riba tereno di investigacion 


di accidente di aviacion y 
awor por conta cu un network 
di acuerdonan tanto cu 
Hulanda, como tambe den 
nos region mes, pa asisti unda 
ta necesario cu experticio of 
materiaf E conhunto aki ta 
formå un sistema robusto y 
confiabel di investigacion di 
accidentenan di aviacion. 

Ministerio di Transporte 
ta extende un etogio y 
gradicimento na Directie 
Luchtvaart pa e trabou realisa 
diligentemente pa had e 
acuerdo aki posibel. 


MINISTER CHRIS ROMERO A ATENDE 
CONFERENCIA Dl AVIACION NA SAUDI ARABIA 


JL B.GA0A 

Global Aviation Summit ^LflJI 

jiigdl ijnftJI (j\\ lHII Generaf Authority of Civil Aviation 


Recientemente Minister di 
Transporte, Comunicacion 
y Sector Primario, sr. Chris 
Romero, hunto cu Director di 
Directie Luchtvaart, sr Edwin 
Kelly, a atende e Conferencia 
di Aviacion Jfi G!obal Aviation 
Summit 2019" na Riyadh, 


Saudi Arabia. 

E meta principal di e 
conferencia impørtante 
aki ta pa fortifica dialogo 
y cooperadon entre 
Gobiernønan, sectoman 
priva, y otro organisadonnan 


riba nivel di Ministernan 
y Directornan di Aviacion 
Civil, pa asina Entercambia 
puntonan di bistå, practicanan 
comproba (“best practices") y 
involvimiento activo den defini 
reguladonan, politicanan y 
futuro plannan relaciona cu 
aviadon civil. Specificamente 
a trata e topicønan manera 
menasanan emergente 
di seguridad (security), 
mehoracion di seguridad 
operaciona! (safety) y tambe 
temanan actual manera 
terorismo digital y drones. 

A observa diferente 


projectonan grandi andando 
na Saudi Arabia y den e 
region ey, y a turna nota di e 
importancia di aviacion pa cu 
e economia di e pals. Tambe 
a intercambia di idea cu 
diferente funcionaro di ICAO 
presente y tambe coieganan 
Minister di paisnan den nøs 
region. 

A tuma nota di diferente 
“best practices ? ' cu lo wordo 
studia pa apllca na Aruba. E 
gastonan di estadia y ticket 
pa e biahe aki a wordo cubri 
pa Gobterno di Saudi Arabia, 

HURRICANE HUNTER HERCULES TABATA Dl 

BISHITA NA ARUBA 


Diahuebs ultimo e avion conoci como Hurricane Hunter Hercules 
tabata di bishita na Aruba, E bisbita aki ta den coneccion cu e tour 
di conscientisacion riba horcan, den cual varios cientifico da NHC 
ta biahando rond di Caribe cu e tripulacion di e avion Huriicane 
Hunter WC-130J di USAE 


A conta cu presencia di Minister Zita Jesus-Leito for di Corsou, 
kende a bay bek na nos isia ruman den e Hurricane Hunter 
Hercules, Tambe tabata presente Director di Meteo Corsou, 
sr, Albert Martis, y sr. Dave Barkmeyer kende Director tnterino 
di Meteo Aruba. E Ministeman y invitadonan a bay conoce 
Hurricane Hunter Hercules di serca y a haya un spiicacion amplio 
di e operacton di e avion aki ora di un horcan. 


Pensando semperriba e desaroyodi nos siguiente generacionnan. 
Minister Romero a dicidi di invita un grupo di muchanan di scolnan 
MAVG pa mira e Hurricane Hunter Hercules di serca, Scolnan 
cu tabata presente tabata Ceque College, La Salle College, 
Filomena College y Abraham de Veer SchooL E muchanan a 
keda hopi contento di por a conoce e Hurricane Hunter WC-130J 
di serca y haya e spiicacion cientifico di e trabounan cu ta wordo 
reatisa y e importancia di e tipo dl avionnan aki. 


Minister Romero ta extende su palabra di gradicimento na 
Minister Zita Jesus Leito, Directoman di Meteo Aruba y Corsou, 
como tambe na e scolnan cu a copera pa e muchanan por a sali 
durante ora di scol pa conoce e Hurricane Hunter Hercules, 

Prome Minister Evelyn Wever-Croesi 


Hues a dicta cu den caso di mai maneho y malgastamento di piaca di Utilities 


NO POR CULPA E DIRECTOR 
PERO, POR CULPA MIKE EMAN SI 


Diamars, Hues a dicta sentencia riba e caso di ex-director 
di Utilities, senor Franklin Hoevertsz. Gobierno usualmente, 
no ta mete den maneho di companianan estatal. Utilities tin 
un hunta di direcliva cu hunto cu directiva di e compania ta 
tuma desitionnan. A base di prinicipionan di bon gobernacion, 
Gobierno ta keda Eeu d f loke ta trata e interesnan di e compania y 
Corporate Governance Code. Pa e motibo aki. Prome Minister 
Evelyn Wever-Croes no por a sali duna detayenan di e caso 
pasobra e no ta envolvi. 

Sinembargo, Prome Minister ta indtca, e veredicto di hues ta 
had cu e mester duna un reaction. No riba senor Hoevertsz, ni 
tampoco riba e decision di hues, sino riba tema di integridad y 
Corporate Governance Code en general. Y esaki si ta resorta 
directamente bou di Ministeno di Asuntonan General. 

Den e caso di Hoevertsz y Utilities, hues a bisa cu tur e 
ehempelnan di mal maneho t di abuso di fondonan di e compania 
pa priviligia otronan, no por culpa e director directamente, 
pasobra e director a actua bou instruction di Gobierno di Mike 
Eman. Tur e mal maneho y tur e miyones cu a wordo gasta den 
e compania di Utilities, ta culpa dlrecto di Mike Eman. E hunta 
di comisario di e tempo ey ta culpabe! tambe. Y tanto Mike 
Eman y e hunta di e tempo ey mester wordo teni responsabe!. 

Varios ehempel a bin dilanti di comportacionnan cu no por. 
Aunke cu ta respeta e decision di hues pa bisa cu no por culpa 
e director, pero si ta na su luga cu cualkier director mester haya 
e senal cu di awo en adelante, e maneho a cambia pa asina 
nan no actua manera sehor Hoevertsz a actua. Den e maneho 
di awo en adefante, un director por wordo teni responsabel 
di mal maneho hasta si e ta haci’e bou di instruction di un 
minister. 

Tawata tin hopi iregularidadnan cu a pasa den Utilities bou 
instruction di Mike Eman. Prome Minister a duna un ehempel 
den e caso aki, na unda tawata tin un gasto di 46 mil florin pa 
pone cara di Mike Eman den un revista na Merca, cu no ta 
yuda e compania di Utilities ni Pats Aruba na nada. Pero, door 
cu e director a prueba cu el a hati esaki bou instruction di 
Mike Eman, hues a bisa cu no por culpa e director. Pero, por 
culpa Mike Eman si. 

Un otro gasto barbaro cu tawata tin ta e gasto di biahamento. 
680 mil florin a bay pa Mike Eman biaha den un avion cu a 
lease pa bay negocia na Venezuela pa e refineria y riba dje bin 
gaha pueblo tambe cu el a logra pa e refineria habrl, mientras 
cu refineria tawata tin nada di håber bou di Utilities sino bou dt 
RDA cu ta un otro compania estatal. Aki tambe hues a dicta cu 
no por cufpa e director. Pero, por culpa Mike Eman si. 

Gastonan di miyones di florin a bay na mereadeo na un grupo 
spetifico esta Terra Group mientras cu Utilities contrario na 



Elmar y WEB no tin nada pa mercadea. Aki tambe hues a dicta 
cu no por culpa e director. Pero, por culpa Mike Eman si. 


Pa tur esaki, Utilities a pidi pa termina contract di sehor 
Hoevertsz y hues a bay di acuerdo y entrante 1 mei 2019 e ex 
director ta retira! 

“Pakico mi ta haya importante pa reactiona awoki? Ta pasobra 
tanto Hues como abogado di Hoevertsz, sehor Sjiem Fat a 
bisa, cu sehor Hoevertsz ta bou di instruction di Mike Eman el 
a traha. Pero si tawata tin un Gobierno cu si tawata aplica bon 
gobernacion, e ora Hoevertsz no por a actua manera e! a actua. 
Cu un Gobierno nobo, lo cambia ley di maneho di companianan 
estatal. Y esey ta e sehal cu mi kier manda bon da cu desde cu 
fin un Gabinete Wever-Croes den gobernaclon, cos a cambia. 
Compartacionnan asina, spicificamente di sehor Hoevertsz, cu 
Gobierno nobo aki 3o no wordo tolera. Y esaki ta loke pueblo 
ta pidi, Pueblo ta roga pa tur e abuso y bagamundertanan aki 
wordo para. Tur e miyones cu a wordo hinca den e ego di Mike 
Eman, por a bay na cosnan cu mas priorldad; den caha di 
Gobierno, pa baha awa y coriente tempo prijs di crudo tawata 
bou, den saco di pueblo entre otro. Inhustamente, Mike Eman 
a ranca piaca di pueblo", Prome Minister a bisa enfaticamente. 

Prome Minister a enfatisa cu apesar di tur esaki, awo tin un 
cambio desde November 2017. Y Gabinete Wever-Croes ta 
ehecutando e cambio aki. Talves ainda por spera mas di e 
maiehempelnan di pasado di AVP den gobernacion durante 
8 aha, pero hunto como un comunidad nos tin cu bisa AVP 
y e bagamunderianan aki nunca mas. Den futuro, e piaca cu 
Utilities a ricibi for di WEB y Elmar, lo wordo uza pa baha prijs 
di awa, coriente y gasoline. Esey ta e compromiso di Gabinete 
Wever-Croes. 

Inversion y innovacicn den ensenansa ta 
tarea di cada ciudadana. 

Nas muchanan ta esnan cu mester carga 
nas pais e dia di manan, y cada un di nas 
tin un campamisa cu nan. 



Gabinete Wever-Croes 

